《登摄山最高峰》
明代·张琦

初疑天际峰，鸟飞不可度。石磴几盘旋，忽到绝顶处。

渐觉远村低，微茫隐烟树。长江拍云来，欲挟众山去。

上方犹夕阳，干林黯将暮。立久薄寒生，客衣湿云雾。

我生幸何如，得投灵境住。心静闻天香，超然发深悟。

作者简介：张琦，字二韩，又字而韩，无锡人。甲戌进士，官礼部主事。著有《桃山逸草》。